Микеланджело Буонароти
Ако попадне някога дървото…

Превод от италиански: Драгомир Петров, 1970

chitanka.info

Ако попадне някога дървото…[0]

Ако попадне някога дървото,

изтръгнато от земната си влага,

под пек изгарящ или слаб, веднага

изсъхва и запалва се, горкото.

Сърцето тъй, отнето, от когото

обсебва всичко, пие скръб недрага

и в огън стене, ала вън от прага

на своя дом ще понесе ли злото?

[0] Октавата представлява реконструкция на незавършени стихове, направена от Фрай. В този си вид тя съдържа много от белезите на типичния за поета стил с неговите силни и оригинални страни. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.